ομνυω δια γαν αλιον παρθενον [θ]εους ολυμπιους και ολυμπιας [κ]αι ηρωας οσοι πολιν και χωραν και τειχη εχοντι τα χερσονασιταν ομονοησω υπερ σωτηριας και ελευθεριας πολεος και πολιταν και ου προδωσω χερσονασον ουδε κερκινιτιν ουδε καλον λιμενα ουδε ταλλα τειχη ουδε τας αλλας χωρας αν χερσονασιται νεμονται η ενεμοντο ουθενι ουθεν ουτε ελλανι ουτε βαρβαρωι αλλα διαφυλαξω τωι δαμωι τωι χερσονασιταν ουδε καταλυσω ταν δαμοκρατιαν ουδε τωι προδιδοντι και καταλυοντι επιτρεψω ουδε συγκρυψω αλλα εξαγγελω τοις δαμιοργοις τοις κατα πολιν και πολεμιος εσσουμαι τωι επιβουλευοντι και προδιδοντι η αφισταντι χερσονασον η κερκινιτιν η καλον λιμενα η τα τειχη και χωραν ταν χερσονασιταν και δαμιοργησω και βουλευσω τα αριστα και δικαιοτατα πολει και πολιταις και τον σαστηρα τωι δαμωι διαφυλαξω και ουκ εχφερομυθησω των απορρητων ουθεν ουτε ποτι ελλανα ουτε ποτι βα[ρ]βαρον ο μελλει ταμ πολιν βλαπτειν ουδε δωρεαν δωσω ουδε δεξουμαι επι βλαβαι πολεος και πολιταν ουδε επιβουλευσω αδικον πραγμα ουθενι ουθεν τωμ πολιταν τωμ μη αφεστακοτων ουδε τωι επιβουλευον[τι] [επιτρεψω ουδε συγκρυψω ουθεν ουθε]νι αλλ εισαγγελ[ω] και κρινω ψα[φωι] κατα τους νομους ουδε συνωμο[σι]αν συνομουμαι ουτε κατα του κοιν[ου] του χερσονασιταν ουτε κατα τωμ [πο]λιταν ουδενος ος μη αποδεδεικτα[ι] [π]ολεμιος τωι δαμωι ει δε τινι συνω[μο]σα και ει τινι καταλελαμμαι ορ[κωι] [η ε]πευχαι διαλυσαμενωι μεν αμ[ει]νον ειη και εμοι και τοις εμοις εμμενοντι δε τα εναντια και ει τινα κα συνωμοσιαν αισ[θ]ωμαι εουσαν η [γι]νομεναν εξαγγελω τοις δαμ[ιορ]γοις ουδε σιτον απο του πεδιου α[πα]γωγιμον αποδωσουμαι ουδε εξ[α]ξω αλλαι απο του πεδιου αλλ η [εις] χερσονασον. ζευ και γα και αλιε [και] παρθενε και θεοι ολυμπιοι εμμενο[ν]τι μεμ μοι ευ ειη εν τουτοις και αυτ[ωι] και γενει και τοις εμοις μη εμμεν[ον]τι δε κακως και αυτωι και γενει και [τοις] εμοις και μητε γα μοι μητε θα[λασ]σα καρπον φεροι μητε γυνα[ικες ευτεκ]νοιεν μητε -[-]-[-]- [-]-[-]θανα--[-].
N. Black Sea — Chersonesos — early 3rd c. BC — IosPE IV 79
 early 3rd c. BC 